3. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

 บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี ได้รับลิขสิทธ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงระดับโลกจากประเทศฝรั่งเศส คือ GUY LAROCHE , JOUSSE, GEORGES RECH, SYNONYME และ LOUIS FERAUD ในปี พ.ศ. 2528 ได้ริเริ่มการจำหน่ายสินค้าที่มีชื่อเสียงในประเทศไทยภายใต้ชื่อ L’OFFICIEL, และ C&D (Classic and Difference)

LOUIS FERAUD 

หลุยส์ เฟโรต์ แฟชั่นชั้นสูงระดับโลกจากฝรั่งเศส ได้รับแรงบันดาลใจจากมิสเตอร์หลุยส์ เฟโรต์
ศิลปินผู้ชื่นชอบความงามของผู้หญิง และดอกไม้ ได้ถ่ายทอดจินตนาการต่างๆ
ลงบนผืนผ้าด้วยลวดลายสีสันที่สะดุดตา ในสไตล์ของผู้หญิงและดอกไม้
สำหรับกลุ่มลูกค้าสุภาพสตรีชั้นสูงที่ต้องการความหรูหราสง่างามอย่างไม่จำกัดอายุ

GUY LAROCHE

สินค้าภายใต้ชื่อ กีลาโรช
เป็นที่ยอมรับและรู้จักกันเป็นอย่างดีทั่วโลกทางด้านเสื้อผ้าสำเร็จรูปที่สูงด้วยคุณภาพ และรสนิยม
สง่างาม ดูภูมิฐาน แสดงถึงความเป็นเอกลักษณ์ และความมีมาตรฐานเช่นเดียวกันทั่วโลก
สำหรับกลุ่มลูกค้าสุภาพสตรีนักบริหารตั้งแต่ 25 ปีขึ้นไปที่ต้องการความเฉียบขาดอย่างมีรสนิยม

JOUSSE

จู๊ส เสื้อผ้าทันสมัย และมีรสนิยมตามแบบอย่างสาวฝรั่งเศส กลุ่มสุภาพสตรีอายุเยาว์(17 – 35
ปี)ที่ประสบความสำเร็จอย่างรวดเร็วเกินอายุ ในทุกวงการ

GEORGES RECH

จอร์ชส์ แรช ภาพลักษณ์สำหรับผู้มีรสนิยมสูง เน้นการแต่งกายที่เรียบหรู และมีรสนิยม
รูปแบบที่ทันสมัยวัตถุดิบที่มีคุณภาพและการตัดเย็บที่ประณีต ได้รับมาตรฐานสากล
สามารถเสริมบุคลิกให้สง่างามได้อย่างมั่นใจ
สำหรับกลุ่มสุภาพสตรียุคใหม่ที่มีบทบาทในการบริหารระดับสูงทั้งในด้านเศรฐกิจและการเมือง

SYNONYME

ซินโนนีม เสื้อผ้าสไตส์เท่ห์ยุคใหม่ ที่นิยมการแต่งกายที่ดูทะมัดทะแมง
คล่องตัวในการเคลื่อนไหวความหลากหลายของรูปแบบ รวมทั้งสีสันที่สดใสร่าเริง
ตามแบบฉบับของเทรนแฟชั่น ทำให้เกิดความผสมผสานในการแต่งกายได้ลงตัวอย่างงดงาม
ตามสไตส์แฟชั่นยุคใหม่ สำหรับสุภาพสตรียุคใหม่ที่ต้องการทำงานอย่างสมบูรณ์

L’OFFICIEL

ลอฟฟิเซีย เสื้อผ้าสไตส์นักธุรกิจ สำหรับผู้หญิงวัยทำงาน เสริมบุคลิกให้ดูภูมิฐาน
ในแบบฉบับตัวเองได้อย่างมั่นใจ มุ่งเน้นกลุ่มสุภาพสตรีที่มียศและตำแหน่ง(Titled Ladies)
ผู้ต้องคำนึงถึงความสง่างามของตัวเองอยู่เสมอ เมื่ออยู่ในวงสังคม

C&D (Classic and Difference)

ซี แอนด์ ดี (คลาสสิค แอนด์ ดีฟเฟรนซ์) แฟชั่นสไตส์คลาสสิค
ด้วยความเรียบง่ายอย่างมีรสนิยมบนความแตกต่างในรูปแบบของการสวมใส่เสื้อผ้าเสริมบุคลิกด้วยเข็มขัดและกระเป๋าแต่งแต้มสีสันบนใบหน้าด้วยเครื่องสำอางค์ซี
แอนด์ ดี ได้อย่างลงตัว กลุ่มสุภาพสตรีในวัยทำงานผู้มีความกระตือรือร้นอยู่เสมอ
แต่พิสมัยในความเรียบง่ายคล่องตัวและมีรสนิยม

การแบ่งกลุ่มเป้าหมายของบริษัทนั้นสามารถแบ่งได้หลายวิธีในทางการตลาดดังที่ได้ระบุสำหรับแต่ละตราสินค้า
แต่โดยรวมแล้วบริษัทมุงเน้นกลุ่มสุภาพสตรีตั้งแต่วัยเริ่มทำงานจนกระทั่งประสบความสำเร็จในชีวิต
ในทุกสถานะไม่จะว่าเป็นช่วงเวลาพักผ่อน ทำงาน หรือ ออกสังคม
และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง(End user)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ
ทั้งนี้เนื่องมาจากบริษัทมีแหล่งสินค้าที่เป็นเสื้อผ้า
และเครื่องหนังที่ได้รับการยอมรับในด้านคุณภาพในระดับสากล อนึ่งสัดส่วนการขายส่งให้กับลูกค้า 10
รายแรกรวมแล้วน้อยกว่า 20%

การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

ตลาดของสินค้าเสื้อผ้าและแฟชั่นสตรีระดับสูงในประเทศไทยสามารถแบ่งออกได้เป็น 3
กลุ่มตามแหล่งที่มาได้ดังต่อไปนี้

  1. กลุ่มสินค้านำเข้าจากต่างประเทศระดับสูง

2.  2. กลุ่มสินค้าภายในประเทศระดับสูง และสินค้าที่ผลิตภายใต้ลิขสิทธ์

  3. กลุ่ม SME ที่มุ่งเน้นสินค้าคุณภาพระดับสูง

สินค้าทั้ง 3 กลุ่ม โดยเฉพาะกลุ่มที่ 1 จัดเป็นคู่แข่งโดยตรงกับสินค้าของทางบริษัท
เนื่องจากจะมีกลุ่มลูกค้าที่มีรสนิยมระดับเดียวกัน

ในปัจจุบันไม่มีคู่แข่งรายใดมีส่วนแบ่งการตลาดอย่างเป็นนัยสำคัญ
แต่มีผู้ประกอบการในลักษณะเดียวกันนี้นับ 100 ราย ทั้งที่อยู่ในระบบอย่างถูกต้อง และอยู่นอกระบบ
ขนาดของบริษัทจัดเป็นบริษัทขนาดใหญ่เมื่อเทียบกับคู่แข่งขันโดยทั่วไป

ปี 2543 คู่แข่งหลายรายได้เตรียมการขยายตัว เนื่องจากคาดว่าเศรษฐกิจจะดีขึ้น
จึงได้มีการเตรียมการนำเข้าสินค้าจากต่างประเทศเป็นจำนวนมาก
แต่เนื่องจากภาวะเศรษฐกิจไม่ได้ปรับตัวขึ้นอย่างแท้จริง โดยเฉพาะอย่างยิ่งในไตรมาสสุดท้าย
ทำให้เกิดสภาวะการสินค้าล้นตลาดและการปรับตัวลงของราคาสินค้าเพื่อที่จะระบายสินค้าคงคลังที่เหลืออยู่ให้อยู่ในสภาพที่เหมาะสม
ประกอบกับกำลังซื้อของผู้บริโภคสินค้าลดลงทำให้ตลาดอยู่ในสภาวะที่ค่อนข้างซบเซา

ทางบริษัทฯ
ได้มีความระมัดระวังในการขยายตัวและการสั่งสินค้าเป็นอย่างยิ่งจึงยังอยู่ในสภาวะที่ได้เปรียบคู่แข่งขันเพราะมิได้นำเข้าสินค้าจากต่างประเทศแต่บริษัทฯ
ยังถูกผลกระทบจากการที่สินค้าล้นตลาดทำให้ไม่สามารถดำเนินการตามที่ได้ตั้งเป้าหมายไว้ในเบื้องต้นได้
อย่างไรก็ตามบริษัทฯ มิได้มีผลประกอบการที่ลดลง เนื่องจากบริษัทฯ
มีการขยายตัวในด้านการส่งออกต่างประเทศไปยังประเทศในแถบยุโรป
ซึ่งยังมีอัตราการเติบโตที่ค่อนข้างสูง
ทำให้สามารถมาทดแทนการเติบโตของตลาดในประเทศซึ่งไม่ได้ตามเป้าหมาย
โดยปัจจุบันการส่งออกมีสัดส่วนประมาณ 8 % ของมูลค่าการค้าทั้งหมดของบริษัทฯ

แนวโน้มของตลาดในปี 2544 คาดว่าภาวะการแข่งขันจะมีความรุนแรงขึ้นจากสภาวะสินค้าล้นตลาด
กำลังซื้อที่ลดลง ต่อเนื่องจากปี 2543 ในปี 2544 ราคาน้ำมันที่พุ่งสูงขึ้น
อัตราแลกเปลี่ยนซึ่งไม่มีเสถียรภาพ ดอกเบี้ยธนาคารที่ลดลง ตลาดหลักทรัพย์มีมูลค่าลดลง
มีผลกระทบอย่างมากทั้งในด้านจิตวิทยาและการจับจ่ายใช้สอยจริงของผู้บริโภค ทำให้คู่แข่ง
โดยเฉพาะอย่างยิ่งกลุ่มที่นำเข้าสินค้าจากต่างประเทศประสบปัญหาอย่างมากและจำเป็นที่จะต้องดำเนินกลยุทธ์ทางด้านราคาเป็นหลักในการระบายสินค้าเพื่อเพิ่มกระแสเงินสดที่จะต้องส่งมอบให้กับต่างประเทศ

เนื่องจากบริษัทฯ มีความยืดหยุ่นอย่างสูงในด้านผู้จัดจำหน่าย (Supplier)
และมีความสัมพันธ์อันดีทำให้ถึงแม้บริษัทฯ
จะมีปัญหาด้านสินค้าคงคลังมากกว่าที่ประมาณการไว้แต่บริษัทฯ
ก็ยังอยู่ในสภาวะที่สามารถแข่งขันได้เป็นอย่างดี บริษัทฯ
ไม่จำเป็นต้องใช้กลยุทธ์ทางด้านราคาเป็นตัวนำเหมือนเช่นคู่แข่งอื่น ๆ
แต่จะใช้กลยุทธ์ในการสร้างภาพลักษณ์ให้เป็นที่ยอมรับเป็นหลักในการทำตลาด

สำหรับตลาดต่างประเทศ ถึงแม้บริษัทฯ
จะไม่สามารถวางแผนให้เติบโตในด้านการตลาดที่สหรัฐอเมริกาตามแผนที่วางไว้
เนื่องจากเกิดสภาวะตกต่ำของสภาวะเศรษฐกิจของสหรัฐอเมริกาเอง ตลาด

ยุโรปซึ่งเป็นตลาดต่างประเทศหลักยังมีการเติบโตเป็นที่น่าพอใจ

ปัจจัยแห่งความสำเร็จของอุตสาหกรรม

ปัจจัยของความสำเร็จในอุตสาหกรรมแฟชั่นยังคงเป็นเช่นเดียวกับในอดีต ความเข้าใจในผู้บริโภค
,คุณภาพ, ราคา, และภาพลักษณ์ ยังเป็นปัจจัยหลัก
แต่ปัจจัยอาจจะทำให้เกิดการเปลี่ยนแปลงที่สำคัญและน่าติดตามมี 3 ปัจจัยดังต่อไปนี้คือ

-   การพาณิชย์อิเล็คโทนิค (E-commerce)

-   การเปลี่ยนแปลงนโยบายทางเศรษฐกิจของรัฐบาลใหม่

-   สภาวะการค้าของโลกที่มีแนวโน้มตกต่ำลงโดยเฉพาะอย่างยิ่งที่ ญี่ปุ่นและสหรัฐอเมริกา

บริษัทมีนโยบายที่จะติดตาม, พัฒนา และปรับตัว ควบคู่ไปกับสถานการณ์อย่างต่อเนื่องตลอดเวลา

  โอกาสและอุปสรรค

ปัจจุบันพัฒนาการทางด้านเทคโนโลยีและการขยายตัวของการค้าปลีกรูปแบบใหม่ เช่น Discount
Store เป็นโอกาสของทางบริษัทที่จะปรับปรุงและขยายช่องทางการจัดจำหน่ายให้เพิ่มขึ้น
ชดเชยการแข่งขันในตลาดเดิมซึ่งทวีความรุนแรงขึ้นตลอดเวลา

ในปี 2543 บริษัทอยู่ในสภาวะที่เข้มแข็ง
เนื่องจากมีความสัมพันธ์อันดีกับแหล่งสินค้าและประสบปัญหาด้านสินค้าคงคลังน้อยเมื่อเทียบกับคู่แข่งในตลาด
ตลอดจนมีความพร้อมด้านบุคลากรและมีความระมัดระวังเป็นอย่างดีในด้านการลงทุน

โดยสรุปแล้วทางบริษัทยังต้องใช้โอกาสที่บริษัทมีความมั่นคงในการแข่งขัน พัฒนา
ปรับปรุงและเพิ่มเติมช่องทางจำหน่ายที่บริษัทมีอยู่ให้ทันสมัยและสอดคล้องกับสภาวะปัจจุบันให้เกิดเป็นข้อได้เปรียบในการแข่งขันซึ่งทวีความรุนแรงขึ้นตลอดเวลา

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

1.  ค้าปลีก บริษัทฯ มีสาขาทั้งสิ้น 44 แห่ง ทั่วเขตกรุงเทพฯ โดยมีสัดส่วนในการจำหน่าย

  ร้อยละ 55 ของมูลค่าการจัดจำหน่ายทั้งหมด

2.  ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯ ในเครือฯ
    โดยมีสัดส่วนในการจำหน่าย ร้อยละ 37 ของมูลค่าการจัดจำหน่ายทั้งหมด

3.  ส่งออก ส่งออกไปยังแถบยุโรป และอเมริกา โดยมีสัดส่วนในการจำหน่าย ร้อยละ 8.00
    ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

  การจัดหาผลิตภัณฑ์เพื่อจำหน่าย

ผู้จำหน่าย

  -บริษัท โชคธานี จำกัด จำหน่าย เสื้อผ้า แบรนด์ GUY LAROCHE

-บริษัท ภูมิกาญจน์ จำกัด จำหน่าย เสื้อผ้า แบรนด์ JOUSSE, , JOUSSE (N), C&D

-บริษัท ภูเพชร จำกัด จำหน่าย เสื้อผ้า แบรนด์ GEORGES RECH, GEORGES RECH SPORT

SYNONYME,

-ห้างหุ้นส่วนจำกัด สุขหทัย จำหน่าย เสื้อผ้า แบรนด์ L’OFFICIEL

-บริษัท ศิริชัยเกียรติ จำกัด จำหน่าย เสื้อผ้า แบรนด์ LOUIS FERAUD

-บริษัท มาโรซักส์ (ไทยแลนด์) จำกัด จำหน่าย เครื่องหนัง แบรนด์ GEORGES RECH, JOUSSE

- ผู้จัดจำหน่ายแต่ละรายมีสัดส่วนไม่เกินร้อยละ 30ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -